கேள்வி: மூன்றாம் பிறை (திரைப்படம்) - கதை பற்றி விளக்கவும்.
பதில்: விபத்தின் காரணமாக மன நோயாளியாக்கப்படும் விஜி (ஸ்ரீதேவி) பின்னர் தவறுதலாக விலைமாதுவாக விற்கப்படுகின்றார். அவரை அங்கு சந்தித்துக் கொள்ளும் நல்ல மனம் கொண்ட சீனுவாசன் (கமல்ஹாசன்) எனும் ஆசிரியர் அவளைக் காப்பாற்றி தமது வீட்டிற்கு அழைத்துச் சென்று பாதுகாக்கிறார். பின் அவரின் வீட்டிற்கு அழைத்துச் செல்லப்படுகின்றார். நாளடைவில் விஜி மீது காதல் கொள்கிறார் சீனுவாசன். விஜியைக் காணாமல் அவளது பெற்றோர் காவல்துறையினர் உதவியோடு தேடுகின்றனர். இந்நிலையில் சீனு விஜியின் மனநோய்தீர தமக்கு தெரிந்த வைத்தியர் மூலம் குணப்படுத்த முயல்கிறார். வைத்தியர் நோய் குணமாக சில நாட்கள் ஆகும் எனக் கூறி சிறிது சிறிதாக விஜியை குணப்படுத்தி வருகிறார். இந்நிலையில் விஜி சீனுவிடத்தில் இருப்பதை அறியும் பெற்றோர் அவளை அழைத்துப் போக வருகின்றனர். விஜியின் மனநோய் குணமாகிறது. அப்போது விஜியை அழைத்து செல்ல வரும் விஜியின் தாயிடம் 'விஜிக்கு மனநோய் பீடித்தது குறித்தும் பின் குணமானது குறித்தும் விஜிக்குத் தெரிந்தால் மனோரீதியான பிரச்சனைகள் விழையலாம்' என வைத்தியர் அறிவுறுத்துகிறார். விஜியை அழைத்துக் கொண்டு இரயிலில் அமர்கிறார் தாய். அப்போது விஜி அழைத்துச் செல்லப்படும் செய்தி கேள்விப்பட்டு இரயில் நிலையம் வரும் சீனு, இரயில் பெட்டியில் அமர்ந்திருக்கும் விஜியிடம் தனக்கும் விஜிக்கும் இருந்த சில விஷயங்களை சில செய்கைகள் மூலம் உணர்த்த முயல, அதை ஏதோ ஒரு பைத்தியத்தின் செய்கைகள் என எண்ணுகிறாள் விஜி. மன நோயின் பாதிப்பு இல்லாமல் போனபின் ரயில் நிலையத்தில் சீனு விஜியிடம் பேச பல முயற்சிகள் செய்தும் அவரால் பேச முடியாது போகவே விஜியும் அவரைப் பைத்தியக்காரன் என்று பார்வையிடவும் இரயிலும் புறப்பட்டுச் செல்லவும் திரைக்கதை முடிவு பெறுகின்றது மூன்றாம்பிறை திரைப்படம்.
கேள்வி: மூன்றாம் பிறை (திரைப்படம்) - நடிகர்கள் என்பது என்ன?
பதில்: * கமல்ஹாசன் - ஆர். சீனிவாஸ் "சீனு" * ஸ்ரீதேவி - பாக்யலட்சுமி / விஜயா "விஜி" * ஒய். ஜி. மகேந்திரன் - சீனிவாசனின் நண்பன் * பூர்ணம் விஸ்வநாதன் - விஸ்வநாதன், பள்ளி தலைமையாசிரியர். * சில்க் ஸ்மிதா - திருமதி. விஸ்வநாதன் * காந்திமதி (நடிகை) - விபச்சார விடுதி நடத்துபவர். * எஸ். ஆர். வீரராகவன் - வேதாச்சலம் * ஜெ. வி. ராமமூர்த்தி - ஆயுர்வேத மருத்துவர் * கே. நடராஜ் - நடராஜன், மர ஆசாரி.
கேள்வி: மூன்றாம் பிறை (திரைப்படம்) - ஸ்ரீதேவியின் பாத்திர சிறப்பு பற்றி தகவல் சொல்.
பதில்: உண்மையில் இக்கதையில் ஸ்ரீதேவியின் உண்மையான கதாபாத்திரப் பெயர் பாக்யா என்ற பாக்கிய லட்சுமி ஆகும். ஆனால், விபத்திற்குப் பிறகு மனநலம் பாதிக்கப்பட்டதால் இவளது உண்மைப் பெயர் தெரியாத காரணத்தால் விஜி என்று அழைக்கப்படுகிறாள். அதனால்தான்,மனநலம் குணமானபின், சீனுவால் "விஜி" என்றழைக்கப்பட்டபோது அது வேறு யாரோ என நினைத்துக் கொள்கிறாள் குணமான பாக்கியா.
கேள்வி: மூன்றாம் பிறை (திரைப்படம்) - பாடல்கள் என்பது என்ன?
பதில்: இளையராஜா அவர்கள் இப்படத்திற்கு பாடல் இசை அமைத்துள்ளார். தமிழ் பாடல் வரிகள் கண்ணதாசன், வைரமுத்து மற்றும் கங்கை அமரன் ஆகியோர் எழுதியுள்ளனர். {| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" |- bgcolor="#CCCCCF" align="center" | எண். || பாடல் || பாடகர்(கள்) ||பாடலாசிரியர் || நீளம் |- | 1 || கண்ணே கலைமானே || கே. ஜே. யேசுதாஸ் || rowspan=2|கண்ணதாசன் || 04:13 |- | 2 || கண்ணே கலைமானே (சோகம்) || கே. ஜே. யேசுதாஸ் || 01:09 |- | 3 || நரி கதை || கமல்ஹாசன், ஸ்ரீதேவி || வைரமுத்து || 04:05 |- | 4 || பொன்மேனி உருகுதே || எஸ். ஜானகி || கங்கை அமரன் || 04:35 |- | 5 || பூங்காற்று || கே. ஜே. யேசுதாஸ் || கண்ணதாசன் || 04:22 |- | 6 || வானெங்கும் தங்க || எஸ். பி. பாலசுப்பிரமணியம், எஸ். ஜானகி || வைரமுத்து || 04:34 |}
கேள்வி: மூன்றாம் பிறை (திரைப்படம்) - நரிக்கதை பாடல் பற்றி தகவல் சொல்.
பதில்: சீனுவிடம் விஜி கதை சொல்லக் கேட்க சீனு இந்த நரிக்கதையைப் பாடலாகப் பாடுகிறான். முன்பொரு காலத்தில் நரி ஒன்று சாயத்தொட்டி ஒன்றில் தவறி விழுந்ததால் தனது சொந்த நிறம் மாறி நீலநிறமாகி விடுகிறது. காட்டில் உள்ள மற்றற விலங்குகள் நீலநரியை புது மிருகம் எண்ணி அஞ்ச, அனைத்து விலங்குகளையும் பயமுறுத்தி அரசாட்சி அதிகாரம் செய்கிறது நரி. ஒருநாள் மழையில் நனையும் நரியின் நீலச்சாயம் கரைகிறது. நரியின் உண்மை உருவம் வெளிப்பட மற்ற விலங்குகள் நரியைக் காட்டைவிட்டு விரட்டுகின்றன .